
రెండు తెలుగు రాష్ట్రాల్లోనూ ప్రభుత్వ ఆసుపత్రులు, ప్రాథమిక ఆరోగ్య కేంద్రాలు, ఇలాంటివన్నీ వసతులు లేక, కనీస సౌకర్యాలు లేక నిరుపయోగంగా ఉన్నాయని ప్రజలు భావిస్తున్నారు. మెరుగైన వైద్య సౌకర్యాలుగాని, వైద్య సేవలు గాని అందే అవకాశమే అక్కడ లేదనేది సర్వజనాభిప్రాయం. ఏ ప్రభుత్వం మారినా ఆరంభశూరత్వమే తప్ప ఆచరణలో చేస్తున్నది మాత్రం శూన్యం అనేది మెజారిటీ ప్రజల అభిప్రాయం. ప్రభుత్వం కార్పోరేషన్ పరిధిలో ఉన్న ఆరోగ్య కేంద్రాల్ని ప్రైవేటు వ్యక్తుల పరం చేసినా వారి పర్యవేక్షణలో కూడా ఏమంత మార్పు రాలేదు. జ్వరం, జలుబు, మలేరియా సంబంధిత వ్యాధులను గుర్తించే మెడికల్ టెస్టులు గానీ, మందులు కానీ లభ్యం కాకపోగా సమయపాలన కూడా ఉండటం లేదు. చిరు ఉద్యోగులు, చిరు వ్యాపారులు, రిక్షా కార్మికులు, ఇంకా కూలీనాలీ చేసుకునే వారంతా ప్రైవేటు హాస్పిటల్కు వెళ్ళాలంటే భయపడతారు. ఎందుకంటే వాళ్ళు వారం మొత్తం సంపాదించినది కూడా ఒక్కరోజు వైద్య ఖర్చుకు సరిపోదు. ఇలాంటి వారంతా ప్రభుత్వం మీద ఆశపెట్టుకుని ఆరోగ్య కేంద్రాల చుట్టూ తిరుగుతుంటారు. వంద పడకల సూపర్ స్పెషాలిటీ హాస్పిటల్స్ నిర్మించి, జిల్లాను మొత్తం మెడికల్ హబ్గా తీర్చిదిద్దుతామనే మాటలన్నీ తర్వాత ఆచరణలో పెట్టవచ్చు. ముందు ప్రభుత్వానికి సంబంధించిన ఏ చిన్న హాస్పిటల్ ఉన్నచోటైనా మంచి సౌకర్యాలు ఏర్పరచాలి. మంచి డాక్టర్లను అందుబాటులో ఉంచి, అన్ని రకాలైన వ్యాధులకు తక్కువ ధరలకు లభించే జనరిక్ మందులనైనా అందుబాటులో ఉంచాలి. ఇంటింటి సర్వేల పేరుతో హాస్పిటల్ స్టాఫ్ను బజార్లు తిప్పనక్కరలేదు. హాస్పిటల్కు వచ్చిన వారికి ఇబ్బంది కలగకుండా చూస్తే చాలు.మందుల లేమితో, ప్రభుత్వ ఆసుపత్రుల ఉద్యోగుల నిర్లక్ష్య ధోరణితో విసిగిపోయిన ప్రజలు చాలావరకు ప్రైవేటు ఆసుపత్రులనే ప్రత్యామ్నాయంగా భావించి ఇబ్బందుల పాలవుతున్నారు. కొన్ని సందర్భాలలో పేషెంట్సు వచ్చినా రాకున్నా రికార్డుల్లో మాత్రం అంతా సవ్యంగా జరుగుతున్నట్లు చూపించాల్సి రావడం అక్కడ పనిచేసేవాళ్ళకు సంకటంగా మారుతోంది. ఎక్కడ లోపముందో అనుభవజ్ఞులైన పాలకులకు తెలియని విషయమేమీ కాదు. ప్రభుత్వ ఆసుపత్రుల ఆవరణలో పరిశుభ్రత కూడా లోపించి వ్యాధితో వచ్చినవారు ఆ వాతావరణాన్ని చూడలేక బాధతో కుంగిపోతున్నారు. పై స్థాయి నుంచి కింది స్థాయి వరకు అలసత్వం లేకుండా సీజనల్గా వచ్చే వ్యాధులపై అవగాహనతో ముందుగానే వాటి నివారణపై శ్రద్ధ పెట్టినట్లయితే ప్రజలు సంతోషిస్తారు. తద్వారా ఆరోగ్యమైన సమాజం ఏర్పడి, ప్రభుత్వాల పట్ల కూడా ప్రజలు సానుకూల దృక్పథంతో ఉంటారు.- జోస్యుల వేణుగోపాల్, విజయవాడ

rendu telugu raashtraalloonuu prabhutva aasupatrulu, praathamika aarogya kendraalu, ilantivanni vasatulu leka, kaneesa soukaryaalu leka nirupayogamgaa unnaayani prajalu bhaavistunnaaru. merugaina vaidya soukaryaalugaani, vaidya sevalu gaani ande avakasame akkada ledanedi sarvajanabhiprayam. e prabhutvam marina aarambhasuratvame tappa aacharanalo chestunnadi maatram shoonyam anedi magerity prajala abhiprayam. prabhutvam carporation paridhilo unna aarogya kendraalni praivetu vyaktula param chesina vaari paryavekshanhalo kuudaa emantha maarpu raledu. jwaram, jalubu, maleria sambandhita vyaadhulanu gurtinche medical testulu gaanee, mandulu cony labhyam kakapoga samayapaalana kuudaa undatam ledu. chiru udyogulu, chiru vyaapaarulu, riksha kaarmikulu, inka kuuliinaalii chesukune vaarantaa praivetu haspitalku vellalante bhayapadataru. endukante vaallu vaaram mottam sampaadinchinadi kuudaa okkaroju vaidya kharchuku saripodu. ilanti vaarantaa prabhutvam meeda aasapettukuni aarogya kendrala chuttu tirugutuntaaru. vanda padakala super speshality haspitals nirminchi, jillaanu mottam medical habga teerchididdutaamane maatalannee tarvaata aacharanalo pettavacchu. mundu prabhutvaaniki sambandhinchina e chinna haspital unnachotainaa manchi soukaryaalu erparachali. manchi daaktarlanu andubaatulo unchi, anni rakaalaina vyaadhulaku takkuva dharalaku labhinche janarik mandulanainaa andubaatulo unchaali. intinti sarvela paerutho haspital staffnu bajaarlu tippanakkaraledu. haspitalku vachina vaariki ibbandi kalagakunda chuste chaalu.mandula lemitho, prabhutva aasupatrula udyogula nirlakshya dhoranitho visigipoyina prajalu chaalaavaraku praivetu aasupatrulane pratyaamnaayamgaa bhavinchi ibbandula paalavutunnaaru. konni sandarbhaalalo paeshentsu vachina rakunna recordullo maatram antaa savyamgaa jarugutunnatlu chuupimchaalsi ravadam akkada panichesevallaku sankatamgaa maarutondi. ekkada lopamundo anubhavagnulaina paalakulaku teliyani vishayamemee kaadu. prabhutva aasupatrula aavaranalo parisubhrata kuudaa lopinchi vyaadhitho vachinavaaru aa vaataavaranaanni chudaleka baadhatho kungipotunnaru. pai sthaayi nunchi kindi sthaayi varaku alasatvam lekunda seejanalgaa vache vyaadhulapai avagaahanatho mundugaane vaati nivaaranapai shraddha pettinatlayithe prajalu santoshistaaru. tadwara aarogyamaina samajam erpadi, prabhutvaala patla kuudaa prajalu saanukuula drukpathamtho untaaru.- josyula venugopal, vijayavada